title: Komisijos įgyvendinimo reglamentas (ES) 2021/1209 2021 m. liepos 22 d. kuriuo inicijuojamos Įgyvendinimo reglamento (ES) 2017/2230, kuriuo importuojamai Kinijos Liaudies Respublikos kilmės trichlorizocianuro rūgščiai nustatomas galutinis antidempingo muitas, peržiūros dėl trijų naujųjų Kinijos eksportuojančių gamintojų, panaikinamas muitas importuojamiems tų eksportuojančių gamintojų produktams ir nustatomas reikalavimas registruoti šiuos produktus

text:
2021 7 23

                  LT

                  Europos Sąjungos oficialusis leidinys

                  L 263/1

         KOMISIJOS ĮGYVENDINIMO REGLAMENTAS (ES) 2021/1209
         2021 m. liepos 22 d.
         kuriuo inicijuojamos Įgyvendinimo reglamento (ES) 2017/2230, kuriuo importuojamai Kinijos Liaudies Respublikos kilmės trichlorizocianuro rūgščiai nustatomas galutinis antidempingo muitas, peržiūros dėl trijų naujųjų Kinijos eksportuojančių gamintojų, panaikinamas muitas importuojamiems tų eksportuojančių gamintojų produktams ir nustatomas reikalavimas registruoti šiuos produktus
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 11 straipsnio 4 dalį ir 14 straipsnio 5 dalį,
         informavusi valstybes nares,
         kadangi:
         1.   PRAŠYMAS

                     (1)

                     Komisija gavo tris prašymus atlikti naujojo eksportuotojo peržiūrą pagal pagrindinio reglamento 11 straipsnio 4 dalį.

                     (2)

                     2020 m. liepos 13 d. prašymą pateikė „Hebei Xingfei Chemical Co., Ltd“, 2019 m. liepos 29 d. prašymą pateikė ir 2021 m. vasario 12 d. atnaujino „Inner Mongolia Likang Bio-Tech Co., Ltd“ (toliau – „Likang“), o 2021 m. balandžio 13 d. prašymą pateikė „Shandong Lantian Disinfection Technology Co., Ltd“ (toliau — pareiškėjai), Kinijos Liaudies Respublikos (toliau – KLR) eksportuojantys trichlorizocianuro rūgšties gamintojai.

               2.   PERŽIŪRIMASIS PRODUKTAS

                     (3)

                     Peržiūrimasis produktas – KLR kilmės trichlorizocianuro rūgštis ir jos preparatai, pagal tarptautinį bendrinį pavadinimą (INN) taip pat vadinama simklozenu, kurios KN kodai šiuo metu yra ex 2933 69 80 ir ex 3808 94 20 (TARIC kodai 2933698070 ir 3808942020).

               3.   GALIOJANČIOS PRIEMONĖS

                     (4)

                     Šiuo metu galiojančios priemonės – galutinis antidempingo muitas, nustatytas Komisijos įgyvendinimo reglamentu (ES) 2017/2230 (2), pagal kurį importuojamam KLR kilmės peržiūrimajam produktui, įskaitant pareiškėjo gaminamą produktą, taikomas 42,6 % galutinis antidempingo muitas, išskyrus to reglamento 1 straipsnio 2 dalyje konkrečiai nurodytas kelias bendroves, kurioms taikomos individualios muito normos.

               4.   PERŽIŪRŲ PAGRINDAS

                     (5)

                     Pareiškėjai pateikė pakankamai įrodymų, kad tiriamuoju laikotarpiu (2003 m. balandžio 1 d. – 2004 m. kovo 31 d.), kuriuo remiantis pradžioje buvo nustatytos antidempingo priemonės, neeksportavo peržiūrimojo produkto į Sąjungą.

                     (6)

                     Pareiškėjai pateikė pakankamai įrodymų, kad nėra susiję su jokiu peržiūrimojo produkto eksportuojančiu gamintoju, kuriam taikomas šiuo metu galiojantis antidempingo muitas.

                     (7)

                     Galiausiai pareiškėjai pateikė pakankamai įrodymų, kad peržiūrimąjį produktą į Sąjungą pradėjo eksportuoti pasibaigus pradiniam tiriamajam laikotarpiui.

               5.   PROCEDŪRA

         5.1.   Inicijavimas

                     (8)

                     Komisija išnagrinėjo turimus įrodymus ir padarė išvadą, kad yra pakankamai įrodymų, pagrindžiančių naujojo eksportuotojo peržiūros inicijavimą pagal pagrindinio reglamento 11 straipsnio 4 dalį, siekiant nustatyti individualų kiekvieno pareiškėjo dempingo skirtumą. Jei dempingas bus nustatytas, Komisija nustatys muito, kuriuo turėtų būti apmokestintas kiekvieno pareiškėjo gaminamas importuojamas peržiūrimasis produktas, dydį.

                     (9)

                     Pagal pagrindinio reglamento 11 straipsnio 3 ir 4 dalis normalioji vertė pareiškėjui turi būti nustatyta vadovaujantis pagrindinio reglamento 2 straipsnio 7 dalyje, kuri galiojo 2017 m. gruodžio 19 d., nustatyta metodika, kadangi paskutinė priemonių galiojimo termino peržiūra buvo inicijuota iki 2017 m. gruodžio 20 d.

                     (10)

                     Žinomiems susijusiems Sąjungos gamintojams 2021 m. balandžio 8 d. buvo pranešta apie prašymą atlikti peržiūrą ir suteikta galimybė iki 2021 m. balandžio 23 d. pateikti pastabų.

                     (11)

                     Komisija taip pat atkreipia šalių dėmesį į tai, kad po COVID-19 protrūkio paskelbtas pranešimas (3) dėl COVID-19 protrūkio padarinių antidempingo ir antisubsidijų tyrimams, kuris gali būti taikomas šiam tyrimui.

               5.2.   Galiojančių priemonių panaikinimas ir importo registracija

                     (12)

                     Pagal pagrindinio reglamento 11 straipsnio 4 dalį turi būti panaikintas pareiškėjų gaminamam importuojamam peržiūrimajam produktui taikomas galiojantis antidempingo muitas. Be to, tokie importuojami produktai turėtų būti registruojami pagal pagrindinio reglamento 14 straipsnio 5 dalį siekiant užtikrinti, kad antidempingo muitai galėtų būti renkami nuo šio importo registracijos dienos, jeigu atlikus peržiūrą būtų padaryta išvada, kad kiekvienas pareiškėjas vykdo dempingą. Be to, Komisija pažymi, kad šiuo etapu neįmanoma patikimai įvertinti galimų būsimų mokėtinų muitų sumos nedarant poveikio pagrindinio reglamento 9 straipsnio 4 daliai.

               5.3.   Peržiūros tiriamasis laikotarpis

                     (13)

                     Atsižvelgiant į nedidelį su byla susijusių sandorių skaičių ir siekiant padaryti tipiškas išvadas, atliekant tyrimą bus nagrinėjamas 2019 m. sausio 1 d. – 2021 m. birželio 30 d. laikotarpis (toliau – peržiūros tiriamasis laikotarpis).

               5.4.   Pareiškėjų tyrimas

                     (14)

                     Siekdama gauti informaciją, kurią mano esant reikalingą tyrimui, Komisija parengė pareiškėjams klausimyną, kuris yra pateiktas suinteresuotosioms šalims susipažinti skirtoje byloje ir Prekybos generalinio direktorato svetainėje https://trade.ec.europa.eu/tdi/. Pareiškėjai klausimyno atsakymus privalo pateikti per šio reglamento 4 straipsnio 2 dalyje nustatytą laikotarpį.

               5.5.   Kita rašytinė informacija

                     (15)

                     Atsižvelgiant į šio reglamento nuostatas, visos suinteresuotosios šalys raginamos reikšti savo nuomonę, teikti informaciją ir patvirtinamuosius dokumentus. Jei nenurodyta kitaip, šią informaciją ir patvirtinamuosius dokumentus Komisija turi gauti per šio reglamento 4 straipsnio 2 dalyje nustatytą laikotarpį.

               5.6.   Galimybė būti išklausytiems Komisijos tyrimo tarnybų

                     (16)

                     Visos suinteresuotosios šalys gali prašyti būti išklausytos Komisijos tyrimo tarnybų per šio reglamento 4 straipsnio 3 dalyje nustatytą laikotarpį. Visi prašymai išklausyti turi būti pateikiami raštu, o juose nurodomos prašymo priežastys. Prašymus išklausyti dėl klausimų, susijusių su tyrimo inicijavimo etapu, privaloma pateikti per 15 dienų nuo šio reglamento įsigaliojimo dienos. Vėliau prašymai išklausyti teikiami laikantis konkrečių terminų, kuriuos Komisija nustato savo raštuose šalims.

               5.7.   Rašytinės informacijos teikimo, užpildytų klausimynų siuntimo ir susirašinėjimo tvarka

                     (17)

                     Prekybos apsaugos tyrimams atlikti Komisijai pateikiama informacija neturi būti saugoma autorių teisių. Prieš pateikdamos Komisijai informaciją ir (arba) duomenis, kurių autorių teisės priklauso trečiajai šaliai, šalys turi paprašyti autorių teisių subjekto specialaus leidimo, kuriuo būtų aiškiai leidžiama: a) Komisijai naudoti informaciją ir duomenis atliekant šį prekybos apsaugos tyrimą ir b) pateikti informaciją ir (arba) duomenis šio tyrimo suinteresuotosioms šalims taip, kad jos galėtų pasinaudoti savo teisėmis į gynybą.

                     (18)

                     Visa rašytinė informacija, įskaitant šiame reglamente prašomą informaciją, užpildytus klausimynus ir suinteresuotųjų šalių susirašinėjimą, kurią prašoma laikyti konfidencialia, ženklinama grifu „Neskelbtina“ (4). Šiam tyrimui informaciją teikiančių suinteresuotųjų šalių prašoma nurodyti priežastis, dėl kurių prašoma informaciją laikyti konfidencialia.

                     (19)

                     Šalys, teikiančios neskelbtiną informaciją, pagal pagrindinio reglamento 19 straipsnio 2 dalį privalo kartu pateikti nekonfidencialią tokios informacijos santrauką, paženklintą grifu „Suinteresuotosioms šalims susipažinti“. Santrauka turėtų būti pakankamai išsami, kad būtų galima tinkamai suprasti konfidencialios informacijos esmę.

                     (20)

                     Jei konfidencialią informaciją teikianti šalis nenurodo tinkamos prašymo laikyti informaciją konfidencialia priežasties arba nepateikia reikiamos formos ir kokybės nekonfidencialios tokios informacijos santraukos, Komisija į tokią informaciją gali neatsižvelgti, nebent remiantis atitinkamais šaltiniais įrodoma, kad ši informacija yra teisinga.

                     (21)

                     Visą informaciją ir prašymus, įskaitant nuskenuotus įgaliojimus ir sertifikatus, suinteresuotosios šalys raginamos teikti per TRON.tdi (https://webgate.ec.europa.eu/tron/TDI).

                     (22)

                     Kad galėtų naudotis TRON.tdi, suinteresuotosios šalys turi turėti „ES Login“ paskyrą. Išsamios instrukcijos, kaip registruotis ir naudoti TRON.tdi, pateikiamos adresu https://webgate.ec.europa.eu/tron/resources/documents/gettingStarted.pdf.

                     (23)

                     Naudodamos TRON.tdi arba e. paštą suinteresuotosios šalys sutinka su elektroninio informacijos teikimo taisyklėmis, nustatytomis dokumente „Susirašinėjimas su Europos Komisija nagrinėjant prekybos apsaugos bylas“, paskelbtame Prekybos generalinio direktorato svetainėje http://trade.ec.europa.eu/doclib/docs/2011/june/tradoc_148003.pdf.

                     (24)

                     Suinteresuotosios šalys turi nurodyti savo pavadinimą, adresą, telefono numerį ir galiojantį e. pašto adresą, be to, jos turėtų užtikrinti, jog nurodytas e. pašto adresas būtų oficialios darbinės dėžutės, kuri kasdien tikrinama. Kai bus pateikti kontaktiniai duomenys, Komisija bendraus su suinteresuotosiomis šalimis tik per TRON.tdi arba e. paštu, nebent šios aiškiai nurodytų pageidaujančios visus dokumentus iš Komisijos gauti kitomis ryšio priemonėmis arba dokumentus dėl jų pobūdžio tektų siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant informacijos teikimo per TRON.tdi ir e. paštu principus, suinteresuotosios šalys gali rasti minėtose susirašinėjimo su suinteresuotosiomis šalimis gairėse.
                     Komisijos adresas susirašinėjimui:

                                 European Commission

                                 Directorate-General for Trade

                                 Directorate G

                                 Office: CHAR 04/039

                                 1049 Brussels

                                 BELGIUM

                           TRON.tdi: https://webgate.ec.europa.eu/tron/tdi
                     E. paštas TRADE-R746-TCCA@ec.europa.eu

               6.   NEBENDRADARBIAVIMAS

                     (25)

                     Jei suinteresuotoji šalis atsisako leisti susipažinti su būtina informacija, jos nepateikia per nustatytą terminą arba akivaizdžiai trukdo tyrimui, pagal pagrindinio reglamento 18 straipsnį išvados (teigiamos arba neigiamos) gali būti daromos remiantis turimais faktais.

                     (26)

                     Nustačius, kad suinteresuotoji šalis pateikė melagingą ar klaidinančią informaciją, į ją neatsižvelgiama ir pagal pagrindinio reglamento 18 straipsnį gali būti remiamasi turimais faktais.

                     (27)

                     Jei suinteresuotoji šalis nebendradarbiauja arba bendradarbiauja tik iš dalies ir todėl išvados grindžiamos turimais faktais pagal pagrindinio reglamento 18 straipsnį, rezultatas gali būti mažiau palankus suinteresuotajai šaliai nei bendradarbiavimo atveju.

               7.   BYLAS NAGRINĖJANTIS PAREIGŪNAS

                     (28)

                     Suinteresuotosios šalys gali prašyti, kad į bylos nagrinėjimą įsitrauktų prekybos bylas nagrinėjantis pareigūnas. Bylas nagrinėjantis pareigūnas tikrina prašymus susipažinti su byla, ginčus dėl dokumentų konfidencialumo, prašymus pratęsti terminą ir visus kitus prašymus, susijusius su suinteresuotųjų šalių ir trečiųjų šalių teisėmis į gynybą, kurių gali būti pateikta tyrimo metu.

                     (29)

                     Bylas nagrinėjantis pareigūnas gali surengti klausymus ir veikti kaip suinteresuotosios (-ųjų) šalies (-ių) ir Komisijos tarnybų tarpininkas, kad būtų visapusiškai užtikrintos suinteresuotųjų šalių teisės į gynybą. Prašymai išklausyti dalyvaujant bylas nagrinėjančiam pareigūnui turėtų būti teikiami raštu, o juose nurodomos prašymo priežastys. Bylas nagrinėjantis pareigūnas išnagrinės prašymų priežastis. Šie klausymai turėtų vykti tik tuo atveju, jei klausimai per tinkamą laiką nebuvo išspręsti su Komisijos tarnybomis.

                     (30)

                     Visi prašymai turi būti pateikti laiku ir nedelsiant, kad nebūtų trukdoma sklandžiai vykdyti tyrimus. Todėl prašyti, kad į bylos nagrinėjimą įsitrauktų bylas nagrinėjantis pareigūnas, suinteresuotosios šalys turėtų kuo greičiau, kai tik įvyksta įvykis, dėl kurio toks įsitraukimas yra pagrįstas. Jeigu prašymai išklausyti pateikiami nesilaikant atitinkamų tvarkaraščių, bylas nagrinėjantis pareigūnas taip pat išnagrinės tokių pavėluotai pateiktų prašymų priežastis, iškeltų klausimų pobūdį ir šių klausimų poveikį teisėms į gynybą, tinkamai atsižvelgdamas į poreikį užtikrinti gerą administravimą ir laiku baigti tyrimą.

                     (31)

                     Daugiau informacijos ir kontaktinius duomenis suinteresuotosios šalys gali rasti bylas nagrinėjančio pareigūno tinklalapiuose Prekybos GD svetainėje http://ec.europa.eu/trade/trade-policy-and-you/contacts/hearing-officer/.

               8.   TYRIMO TVARKARAŠTIS

                     (32)

                     Laikantis pagrindinio reglamento 11 straipsnio 5 dalies, tyrimas bus baigtas per devynis mėnesius nuo šio reglamento įsigaliojimo dienos.

               9.   ASMENS DUOMENŲ TVARKYMAS

                     (33)

                     Visi per šį tyrimą surinkti asmens duomenys bus naudojami laikantis Europos Parlamento ir Tarybos reglamento (ES) 2018/1725 (5).

                     (34)

                     Pranešimas apie duomenų apsaugą, kuriuo visi asmenys informuojami apie asmens duomenų tvarkymą vykdant Komisijos prekybos apsaugos veiklą, pateikiamas Prekybos GD svetainėje http://ec.europa.eu/trade/policy/accessing-markets/trade-defence/,

               PRIĖMĖ ŠĮ REGLAMENTĄ:

            1 straipsnis

               1.   Remiantis Reglamento (ES) 2016/1036 11 straipsnio 4 dalimi inicijuojama Įgyvendinimo reglamento (ES) 2017/2230 peržiūra siekiant nustatyti, ar importuojamai Kinijos Liaudies Respublikos kilmės „Inner Mongolia Likang Bio-Tech Co., Ltd“ (toliau – „Likang“) (papildomas TARIC kodas C630) eksportui į Sąjungą gaminamai trichlorizocianuro rūgščiai ir jos preparatams, pagal tarptautinį bendrinį pavadinimą (INN) taip pat vadinamai simklozenu, kurios KN kodai šiuo metu yra ex 2933 69 80 ir ex 3808 94 20 (TARIC kodai 2933698070 ir 3808942020) (toliau – peržiūrimasis produktas), turėtų būti nustatytas individualus antidempingo muitas.

               2.   1 dalyje nurodyta peržiūra taip pat inicijuojama dėl importuojamo peržiūrimojo produkto, kurį eksportui į Sąjungą gamina „Hebei Xingfei Chemical Co., Ltd.“ (papildomas TARIC kodas C629).

               3.   1 dalyje nurodyta peržiūra taip pat inicijuojama dėl importuojamo peržiūrimojo produkto, kurį eksportui į Sąjungą gamina „Shandong Lantian Disinfection Technology Co., Ltd“ (papildomas TARIC kodas C695).

            2 straipsnis
            Įgyvendinimo reglamentu (ES) 2017/2230 nustatytas antidempingo muitas šio reglamento 1 straipsnyje nurodytiems importuojamiems produktams panaikinamas.

            3 straipsnis
            Nacionalinės muitinės imasi reikiamų veiksmų, kad šio reglamento 1 straipsnyje nurodyti importuojami produktai būtų registruojami pagal Reglamento (ES) 2016/1036 11 straipsnio 4 dalį ir 14 straipsnio 5 dalį.
            Registracija baigiama po devynių mėnesių nuo šio reglamento įsigaliojimo dienos.

            4 straipsnis

               1.   Suinteresuotosios šalys privalo pranešti apie save Komisijai per 15 dienų nuo šio reglamento įsigaliojimo dienos.

               2.   Jei suinteresuotosios šalys nori, kad tyrimo metu būtų atsižvelgta į jų pastabas, jos privalo raštu pareikšti savo nuomonę ir pateikti klausimyno atsakymus arba kitą informaciją per 37 dienas nuo šio reglamento paskelbimo Europos Sąjungos oficialiajame leidinyje dienos, jeigu nenurodyta kitaip.

               3.   Per tą patį 37 dienų terminą suinteresuotosios šalys taip pat gali prašyti, kad Komisija jas išklausytų. Prašymus išklausyti dėl klausimų, susijusių su tyrimo inicijavimo etapu, privaloma pateikti per 15 dienų nuo šio reglamento įsigaliojimo dienos. Visi prašymai išklausyti turi būti pateikiami raštu, o juose nurodomos prašymo priežastys.

            5 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 21.

            (2)  2017 m. gruodžio 4 d. Komisijos įgyvendinimo reglamentas (ES) 2017/2230, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamai Kinijos Liaudies Respublikos kilmės trichlorizocianuro rūgščiai nustatomas galutinis antidempingo muitas (OL L 319, 2017 12 5, p. 10).

            (3)  https://eur-lex.europa.eu/legal-content/LT/TXT/?uri=CELEX%3A52020XC0316%2802%29

            (4)  Neskelbtinas dokumentas yra dokumentas, laikomas konfidencialiu pagal pagrindinio reglamento 19 straipsnį ir PPO susitarimo dėl GATT 1994 VI straipsnio įgyvendinimo (Antidempingo susitarimo) 6 straipsnį. Toks dokumentas taip pat saugomas pagal Europos Parlamento ir Tarybos reglamento (EB) Nr. 1049/2001 (OL L 145, 2001 5 31, p. 43) 4 straipsnį.

            (5)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).


title: Tarybos įgyvendinimo reglamentas (ES) 2021/1276 2021 m. liepos 30 d. kuriuo įgyvendinamas Reglamentas (ES) 2019/1716 dėl ribojamųjų priemonių atsižvelgiant į padėtį Nikaragvoje

text:
2021 8 2

                  LT

                  Europos Sąjungos oficialusis leidinys

                  LI 277/12

         TARYBOS ĮGYVENDINIMO REGLAMENTAS (ES) 2021/1276
         2021 m. liepos 30 d.
         kuriuo įgyvendinamas Reglamentas (ES) 2019/1716 dėl ribojamųjų priemonių atsižvelgiant į padėtį Nikaragvoje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. spalio 14 d. Tarybos reglamentą (ES) 2019/1716 dėl ribojamųjų priemonių atsižvelgiant į padėtį Nikaragvoje (1), ypač į jo 13 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2019 m. spalio 14 d. Taryba priėmė Reglamentą (ES) 2019/1716 dėl ribojamųjų priemonių atsižvelgiant į padėtį Nikaragvoje;

                     (2)

                     2021 m. birželio 10 d. Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) paskelbė deklaraciją Sąjungos vardu, kurioje pasmerkė Nikaragvos valdžios veiksmus prieš opozicines partijas, žiniasklaidą, žurnalistus bei kitus žiniasklaidos darbuotojus, žmogaus teisių gynėjus ir pilietinę visuomenę, be kita ko, vykdant sistemingą galimų kandidatų į prezidentus ir opozicijos lyderių sulaikymą bei suėmimą. Vyriausiasis įgaliotinis nurodė, kad atsižvelgdama į padėtį Nikaragvoje Sąjunga yra pasirengusi naudoti visas priemones, įskaitant papildomų ribojamųjų priemonių nustatymą;

                     (3)

                     atsižvelgiant į tai, kad padėtis Nikaragvoje tebėra sunki, į Reglamento (ES) 2019/1716 I priede išdėstytą fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą turėtų būti įtraukti aštuoni asmenys;

                     (4)

                     todėl Reglamento (ES) 2019/1716 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2019/1716 I priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 30 d.

                  Tarybos vardu

                  Pirmininkas

               G. DOVŽAN

            (1)  OL L 262, 2019 10 15, p. 1.

            PRIEDAS
            Į Reglamento (ES) 2019/1716 I priede pateiktą fizinių ir juridinių asmenų, subjektų ir organizacijų sąrašą įtraukiami toliau nurodyti asmenys:

                           Vardas, pavardė

                           Identifikuojamoji informacija

                           Įtraukimo į sąrašą priežastys

                           Įtraukimo į sąrašą data

                           „7.

                           Rosario María MURILLO ZAMBRANA
                           slapyvardis: Rosario María MURILLO DE ORTEGA

                           Pareigos: Nikaragvos Respublikos viceprezidentė (nuo 2017 m.), prezidento Daniel Ortega žmona
                           Gimimo data: 1951 6 22
                           Gimimo vieta: Managva, Nikaragva
                           Lytis: moteris
                           Pilietybė: Nikaragvos
                           Paso Nr.: A00000106 (Nikaragva)

                           Nikaragvos viceprezidentė, pirmoji Nikaragvos ponia ir sandinistų jaunimo vadovė. Prezidento Daniel Ortega teigimu, Rosario María Murillo Zambrana su juo dalijasi puse valdžios. Ji atliko svarbų vaidmenį skatinant vykdyti ir teisinant Nikaragvos nacionalinės policijos represijas prieš opozicijos demonstracijas 2018 m. 2021 m. birželio mėn. ji viešai grasino Nikaragvos opozicijai ir diskreditavo nepriklausomus žurnalistus.
                           Todėl ji yra atsakinga už sunkius žmogaus teisių pažeidimus, už represijas prieš pilietinę visuomenę ir demokratinę opoziciją, taip pat už kenkimą demokratijai Nikaragvoje.

                           2021 8 2

                           8.

                           Gustavo Eduardo PORRAS CORTÉS

                           Pareigos: Nikaragvos Respublikos nacionalinės asamblėjos pirmininkas (nuo 2017 m. sausio mėn.)
                           Gimimo data: 1954 10 11
                           Gimimo vieta: Managva, Nikaragva
                           Lytis: vyras
                           Pilietybė: Nikaragvos

                           Nikaragvos nacionalinės asamblėjos pirmininkas nuo 2017 m. sausio mėn. ir Sandinistų nacionalinio išvadavimo fronto (FSLN) nacionalinės vadovybės narys nuo 1996 m. Eidamas Nikaragvos nacionalinės asamblėjos pirmininko pareigas, jis yra atsakingas už keleto represinių teisės aktų, įskaitant amnestijos įstatymą, kuriuo užkertamas kelias bet kokiam tyrimui 2018 m. masinių žmogaus teisių pažeidimų vykdytojų atžvilgiu, ir įstatymų, kuriais kenkiama laisvei ir demokratiniam procesui Nikaragvoje, priėmimo skatinimą.
                           Todėl jis yra atsakingas už represijas prieš pilietinę visuomenę ir demokratinę opoziciją, taip pat už didelį kenkimą demokratijai ir teisinei valstybei Nikaragvoje.

                           2021 8 2

                           9.

                           Juan Antonio VALLE VALLE

                           Pareigos: Nikaragvos nacionalinės policijos vadovas
                           Laipsnis: generolas / vyresnysis komisaras
                           Gimimo data: 1963 5 4
                           Gimimo vieta: Matagalpa, Nikaragva
                           Lytis: vyras
                           Pilietybė: Nikaragvos

                           Eidamas Nikaragvos nacionalinės policijos (NNP) vadovo, kuriam suteiktas vyresniojo komisaro rangas (antras iš aukščiausiųjų rangų), pareigas ir Managvos policijos vadovaujančioje pozicijoje Juan Antonio Valle Valle yra atsakingas už kartotinį policijos veiksmų brutalumą ir perteklinį jėgos naudojimą, dėl kurių žuvo šimtai civilių, už savavališkus suėmimus ir sulaikymus, už saviraiškos laisvės pažeidimus ir už kelio užkirtimą demonstracijoms prieš vyriausybę.
                           Todėl jis yra atsakingas už sunkius žmogaus teisių pažeidimus ir už represijas prieš pilietinę visuomenę bei demokratinę opoziciją Nikaragvoje.

                           2021 8 2

                           10.

                           Ana Julia GUIDO OCHOA
                           slapyvardis: Ana Julia GUIDO DE ROMERO

                           Pareigos: Nikaragvos Respublikos generalinė prokurorė
                           Gimimo data: 1959 2 16
                           Gimimo vieta: Matagalpa, Nikaragva
                           Lytis: moteris
                           Pilietybė: Nikaragvos

                           Eidama generalinės prokurorės – aukščiausio rango prokuratūroje dirbančios valstybės tarnautojos – pareigas Ana Julia Guido Ochoa, kuri yra lojali Ortega režimui, yra atsakinga už politiškai motyvuotą daugelio protestuotojų ir politinės opozicijos narių persekiojimą. Ji sukūrė specializuotą padalinį, kuris fabrikavo kaltinimus protestuotojų atžvilgiu ir jų atžvilgiu reiškė kaltinimus. Be to, ji yra atsakinga už pagrindinio opozicijos kandidato visuotiniuose rinkimuose nušalinimą nuo viešųjų pareigų.
                           Todėl ji yra atsakinga už sunkius žmogaus teisių pažeidimus, už represijas prieš pilietinę visuomenę bei demokratinę opoziciją ir už kenkimą demokratijai bei teisinei valstybei Nikaragvoje.

                           2021 8 2

                           11.

                           Fidel de Jesús DOMÍNGUEZ ÁLVAREZ

                           Pareigos: Leono policijos viršininkas, Nacionalinės policijos generalinis komisaras
                           Gimimo data: 1960 3 21
                           Lytis: vyras
                           Pilietybė: Nikaragvos

                           Eidamas Leono policijos viršininko pareigas nuo 2018 m. rugpjūčio 23 d., Fidel de Jesús Domínguez Alvarez yra atsakingas už daugelį sunkių žmogaus teisių pažeidimų, visų pirma už savavališkus suėmimus ir sulaikymą, įskaitant politinio oponento šeimos narių pagrobimą, perteklinį jėgos naudojimą ir saviraiškos laisvės bei žiniasklaidos laisvės pažeidimus.
                           Todėl jis yra atsakingas už sunkius žmogaus teisių pažeidimus ir už represijas prieš pilietinę visuomenę bei demokratinę opoziciją.

                           2021 8 2

                           12.

                           Alba Luz RAMOS VANEGAS

                           Pareigos: Nikaragvos Respublikos Aukščiausiojo teisingumo teismo pirmininkė
                           Gimimo data: 1949 6 3
                           Lytis: moteris
                           Pilietybė: Nikaragvos
                           Paso Nr.: A0009864 (Nikaragva)

                           Eidama Nikaragvos Aukščiausiojo teisingumo teismo pirmininkės pareigas, ji yra atsakinga už teisminių institucijų pavertimą priemone Ortega režimo interesų labui, selektyviai kriminalizuojant opozicijos veiklą, nuolat vykdant sistemingus teisių į tinkamą procesą pažeidimus, savavališkus suėmimus ir politinių partijų bei opozicijos kandidatų nušalinimą.
                           Todėl ji yra atsakinga už sunkius žmogaus teisių pažeidimus ir už represijas prieš pilietinę visuomenę bei demokratinę opoziciją, taip pat už didelį kenkimą teisinei valstybei Nikaragvoje.

                           2021 8 2

                           13.

                           Juan Carlos ORTEGA MURILLO

                           Pareigos: „Canal 8“ ir „Difuso Comunicaciones“ direktorius. Gegužės 4-osios sandinistų judėjimo vadovas, Nikaragvos Respublikos prezidento ir viceprezidentės sūnus
                           Gimimo data: 1982 10 17
                           Pilietybė: Nikaragvos

                           Prezidento Daniel Ortega ir pirmosios ponios bei viceprezidentės Rosario Murillo sūnus. Vienos iš pagrindinių propagandinės televizijos stočių „Canal 8“ direktorius ir Gegužės 4-osios sandinistų judėjimo vadovas. Eidamas savo pareigas prisidėjo prie saviraiškos laisvės ir žiniasklaidos laisvės ribojimo. Jis viešai grasino Nikaragvos verslininkams, kurie priešinasi Ortega režimui. Todėl jis yra atsakingas už kenkimą demokratijai ir už represijas prieš pilietinę visuomenę Nikaragvoje. Kadangi jis yra viceprezidentės Rosario Murillo sūnus, jis yra susijęs su asmenimis, atsakingais už sunkius žmogaus teisių pažeidimus ir represijas prieš pilietinę visuomenę Nikaragvoje.

                           2021 8 2

                           14.

                           Bayardo ARCE CASTAÑO

                           Pareigos: Nikaragvos Respublikos prezidento patarėjas ekonomikos klausimais
                           Gimimo data: 1950 3 21
                           Lytis: vyras
                           Pilietybė: Nikaragvos

                           Bayardo Arce Castano, eidamas prezidento Daniel Ortega patarėjo ekonomikos klausimais pareigas, daro reikšmingą įtaką Ortega režimo politikai. Todėl jis yra susijęs su asmenimis, atsakingais už sunkius žmogaus teisių pažeidimus Nikaragvoje.
                           Jis rėmė teisės aktų, kuriais užkertamas kelias opozicijos kandidatams dalyvauti rinkimuose, rengimą. Todėl jis yra atsakingas už represijas prieš pilietinę visuomenę ir demokratinę opoziciją Nikaragvoje.

                           2021 8 2“


title: Komisijos įgyvendinimo reglamentas (ES) 2021/1258 2021 m. liepos 26 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Őrségi tökmagolaj“ (SGN))

text:
2021 8 2

                  LT

                  Europos Sąjungos oficialusis leidinys

                  L 277/25

         KOMISIJOS ĮGYVENDINIMO REGLAMENTAS (ES) 2021/1258
         2021 m. liepos 26 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Őrségi tökmagolaj“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Vengrijos paraiška įregistruoti pavadinimą „Őrségi tökmagolaj“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Őrségi tökmagolaj“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Őrségi tökmagolaj“ (SKVN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.5 klasei „Aliejus ir riebalai (sviestas, margarinas, aliejus ir kt.)“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 26 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 103, 2021 3 25, p. 18.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2021/1259 2021 m. liepos 26 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Tuzséri alma“ (SKVN))

text:
2021 8 2

                  LT

                  Europos Sąjungos oficialusis leidinys

                  L 277/26

         KOMISIJOS ĮGYVENDINIMO REGLAMENTAS (ES) 2021/1259
         2021 m. liepos 26 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Tuzséri alma“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Vengrijos paraiška įregistruoti pavadinimą „Tuzséri alma“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Tuzséri alma“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Tuzséri alma“ (SKVN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 26 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 102, 2021 3 24, p. 21.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2021/1260 2021 m. liepos 26 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Pera Mantovana“ (SGN)) specifikacijos pakeitimas

text:
2021 8 2

                  LT

                  Europos Sąjungos oficialusis leidinys

                  L 277/27

         KOMISIJOS ĮGYVENDINIMO REGLAMENTAS (ES) 2021/1260
         2021 m. liepos 26 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Pera Mantovana“ (SGN)) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos „Pera Mantovana“, kuri įregistruota Komisijos reglamentu (EB) Nr. 134/98 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Pera Mantovana“ (SGN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 26 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  1998 m. sausio 20 d. Komisijos reglamentas (EB) Nr. 134/98, papildantis Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka priedą (OL L 15, 1998 1 21, p. 6).

            (3)  OL C 93, 2021 3 19, p. 39.


title: Komisijos įgyvendinimo reglamentas (ES) 2021/1261 2021 m. liepos 26 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Olio di Roma“ (SGN))

text:
2021 8 2

                  LT

                  Europos Sąjungos oficialusis leidinys

                  L 277/28

         KOMISIJOS ĮGYVENDINIMO REGLAMENTAS (ES) 2021/1261
         2021 m. liepos 26 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Olio di Roma“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Italijos paraiška įregistruoti pavadinimą „Olio di Roma“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Olio di Roma“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Olio di Roma“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.5 klasei „Aliejus ir riebalai (sviestas, margarinas, aliejus ir kt.)“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 26 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 112, 2021 3 30, p. 12.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2021/1262 2021 m. liepos 26 d. kuriuo patvirtinamas saugomos kilmės vietos nuorodos ar saugomos geografinės nuorodos specifikacijos pakeitimas („Iaşi“ (SKVN))

text:
2021 8 2

                  LT

                  Europos Sąjungos oficialusis leidinys

                  L 277/29

         KOMISIJOS ĮGYVENDINIMO REGLAMENTAS (ES) 2021/1262
         2021 m. liepos 26 d.
         kuriuo patvirtinamas saugomos kilmės vietos nuorodos ar saugomos geografinės nuorodos specifikacijos pakeitimas („Iaşi“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     Komisija išnagrinėjo Rumunijos pagal Reglamento (ES) Nr. 1308/2013 105 straipsnį perduotą saugomos kilmės vietos nuorodos „Iaşi“ specifikacijos pakeitimų paraišką;

                     (2)

                     Komisija paskelbė specifikacijos pakeitimų paraišką Europos Sąjungos oficialiajame leidinyje (2), kaip reikalaujama Reglamento (ES) Nr. 1308/2013 97 straipsnio 3 dalyje;

                     (3)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (4)

                     todėl reikėtų patvirtinti specifikacijos pakeitimus pagal Reglamento (ES) Nr. 1308/2013 99 straipsnį;

                     (5)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Iaşi“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 26 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 347, 2013 12 20, p. 671.

            (2)  OL C 93, 2021 3 19, p. 68.


title: Komisijos įgyvendinimo reglamentas (ES) 2021/1263 2021 m. liepos 26 d. kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui („Muškat momjanski / Moscato di Momiano“ (SKVN))

text:
2021 8 2

                  LT

                  Europos Sąjungos oficialusis leidinys

                  L 277/30

         KOMISIJOS ĮGYVENDINIMO REGLAMENTAS (ES) 2021/1263
         2021 m. liepos 26 d.
         kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui („Muškat momjanski / Moscato di Momiano“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     pagal Reglamento (ES) Nr. 1308/2013 97 straipsnio 2 ir 3 dalis Komisija išnagrinėjo Kroatijos paraišką įregistruoti pavadinimą „Muškat momjanski / Moscato di Momiano“ ir ją paskelbė Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (3)

                     remiantis Reglamento (ES) Nr. 1308/2013 99 straipsniu, pavadinimas „Muškat momjanski / Moscato di Momiano“ turėtų būti saugomas ir įtrauktas į to reglamento 104 straipsnyje nurodytą registrą;

                     (4)

                     šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Pavadinimui „Muškat momjanski / Moscato di Momiano“ (SKVN) suteikiama apsauga.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 26 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 347, 2013 12 20, p. 671.

            (2)  OL C 36, 2021 2 2, p. 22.


title: Komisijos įgyvendinimo reglamentas (ES) 2021/1265 2021 m. liepos 26 d. kuriuo pagal Europos Parlamento ir Tarybos reglamento (ES) 2019/787 30 straipsnio 2 dalį įregistruojama spiritinio gėrimo geografinė nuoroda („Bayerischer Bärwurz“)

text:
2021 8 2

                  LT

                  Europos Sąjungos oficialusis leidinys

                  L 277/32

         KOMISIJOS ĮGYVENDINIMO REGLAMENTAS (ES) 2021/1265
         2021 m. liepos 26 d.
         kuriuo pagal Europos Parlamento ir Tarybos reglamento (ES) 2019/787 30 straipsnio 2 dalį įregistruojama spiritinio gėrimo geografinė nuoroda („Bayerischer Bärwurz“)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (1), ypač į jo 30 straipsnio 2 dalį,
         kadangi:

                     (1)

                     remdamasi Europos Parlamento ir Tarybos reglamento (EB) Nr. 110/2008 (2) 17 straipsnio 5 dalimi Komisija išnagrinėjo 2019 m. birželio 7 d. Vokietijos pateiktą geografinės nuorodos „Bayerischer Bärwurz“ įregistravimo paraišką;

                     (2)

                     2019 m. gegužės 25 d. įsigaliojo Reglamentas (ES) 2019/787, kuriuo pakeičiamas Reglamentas (EB) Nr. 110/2008. Remiantis to reglamento 49 straipsnio 1 dalimi, nuo 2019 m. birželio 8 d. panaikinamas Reglamento (EB) Nr. 110/2008 III skyrius („Geografinės nuorodos“);

                     (3)

                     padariusi išvadą, kad paraiška atitinka Reglamento (EB) Nr. 110/2008 reikalavimus, techninės bylos pagrindines specifikacijas Komisija paskelbė Europos Sąjungos oficialiajame leidinyje (3), kaip reikalaujama minėto reglamento 17 straipsnio 6 dalyje pagal Reglamento (ES) 2019/787 50 straipsnio 4 dalies pirmą pastraipą;

                     (4)

                     prieštaravimo pareiškimų pagal Reglamento (ES) 2019/787 27 straipsnio 1 dalį Komisija negavo;

                     (5)

                     todėl geografinė nuoroda „Bayerischer Bärwurz“ turėtų būti įregistruota,

               PRIĖMĖ ŠĮ REGLAMENTĄ:

            1 straipsnis
            Įregistruojama geografinė nuoroda „Bayerischer Bärwurz“. Pagal Reglamento (ES) 2019/787 30 straipsnio 4 dalį šiuo reglamentu pavadinimui „Bayerischer Bärwurz“ suteikiama Reglamento (ES) 2019/787 21 straipsnyje nurodyta apsauga.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 26 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 130, 2019 5 17, p. 1.

            (2)  2008 m. sausio 15 d. Europos Parlamento ir Tarybos reglamentas (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantis Tarybos reglamentą (EEB) Nr. 1576/89 (OL L 39, 2008 2 13, p. 16).

            (3)  OL C 129, 2021 4 13, p. 26.